text:
се отбележи, че готовността на тези дружества да съдействат беше изцяло взета предвид и всички те бяха включени в групата дружества, които бяха взети предвид при подбора на новата извадка. Напомня се обаче, че с цел да се гарантира необходимата представителност, методологията за изготвяне на извадка, описана в съображения 17—28, трябваше да се спази и при новата извадка. Тъй като само едно от дружествата в тази група отговаряше на посочените по-горе критерии, само това дружество можеше да бъде поканено да участва в извадката. Останалите дружества бяха с такива размери и с местоположение в държави членки, които вече бяха достатъчно добре представени в извадката.
 (38)
 Определена информация за производството на национално равнище, за продажбите и за други ключови макроикономически показатели бе получена от националните сдружения в Нидерландия, Испания, Италия и отчасти Франция. Европейската асоциация на преработвателите на пластмаси (EuPC) обаче не предостави информацията, поискана в специалния изпратен до нея въпросник и поради това не можаха да бъдат събрани окончателни данни на макроикономическо равнище в рамките на Съюза.
 В. ПРЕКРАТЯВАНЕ НА ПРОЦЕДУРАТА
 (39)
 С оглед на гореизложеното и в съответствие с член 9, параграф 2 от основния регламент преразглеждането с оглед изтичане на срока на действие на мерките по отношение на вноса на пластмасови торбички от КНР и Тайланд следва да бъде прекратено.
 (40)
 Слабото ниво на съдействие от страна на производителите от Съюза, както и липсата на представителна извадка, попречиха Комисията да оцени дали са изпълнени условията, посочени в член 3, параграф 2 и член 11, параграф 2 от основния регламент. Поради това не може да се заключи дали има вероятност изтичането на срока на действие на действащите мерки да доведе до продължаване или повтаряне на вредата, като на това основание разследването следва да бъде прекратено.
 (41)
 От изложеното по-горе следва, че междинното преразглеждане е безпредметно и също следва да бъде прекратено.
 (42)
 Всички страни бяха информирани за основните факти и съображения, на които се основаваше намерението да се препоръча прекратяването на двете разследвания. На страните също така бе даден срок да представят коментари след разгласяването на информацията. Изявленията и коментарите бяха надлежно взети предвид, когато това бе обосновано.
 (43)
 Една заинтересована страна заяви, че предвид предложението за прекратяване на преразглеждането поради липса на съдействие от страна на производителите от Съюза, антидъмпинговите мерки следва да бъдат отменени с обратна сила, т.е. от 30 септември 2011 г., когато първоначално трябваше да изтекат действащите мерки.
 (44)
 В този контекст се припомня, че искането за преразглеждане бе подадено от производители от Съюза, които представляват над 30 % от общия обем на производството в Съюза в съответствие с основния регламент. Освен това в член 11, параграф 2 от основния регламент изрично се предвижда, че мерките остават в сила до приключване на преразглеждането. Изложените в съображение 40 констатации обаче не се отразиха на законността на започването на самото преразглеждане като такова, което означава, че продължават да се прилагат разпоредбите на член 11, параграф 2, съгласно които мерките остават в сила до приключване на преразглеждането. Поради това горният аргумент трябваше да бъде отхвърлен.
 (45)
 Редица производители от


text:
Съюза също така реагираха на оповестяването, като заявиха, че се оттеглят като производител жалбоподател. Като се има предвид обаче, че други производители от Съюза не промениха позицията си и предвид факта, че установените изисквания, описани в съображение 5, са били изпълнени към момента на започването на преразглеждането, това няма да се отрази на процедурата.
 (46)
 Предвид горното нито един от получените коментари не беше от такова естество, че да промени изложените по-горе заключения. Поради това се стигна до заключението, че антидъмпинговата процедура по отношение на вноса в Съюза на някои пластмасови чували и торбички с произход от КНР и Тайланд следва да бъде прекратена, а мерките да бъдат отменени. Следователно текущото междинно преразглеждане, посочено в съображение 3, ще бъде прекратено едновременно с настоящото преразглеждане с оглед изтичане на срока на действие на мерките,
 ПРИЕ НАСТОЯЩИЯ РЕГЛАМЕНТ:
 Член 1
 Отменят се антидъмпинговите мерки по отношение на вноса на някои пластмасови чували и торбички, които понастоящем са класирани в кодове по КН ex 3923 21 00, ex 3923 29 10 и ex 3923 29 90 и са с произход от Китайската народна република и Тайланд, а процедурата във връзка с този внос се прекратява.
 Член 2
 Прекратява се частичното междинно преразглеждане на антидъмпинговите мерки, приложими към вноса на някои пластмасови чували и торбички, които понастоящем са класирани в кодове по КН ex 3923 21 00, ex 3923 29 10 и ex 3923 29 90 и са с произход от Китайската народна република, започнато съгласно член 11, параграф 3 от Регламент (ЕО) No 1225/2009.
 Член 3
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 юли 2012 година.
 За Съвета
 Председател
 V. SHIARLY
 (1) ОВ L 343, 22.12.2009 г., стр. 51.
 (2) ОВ L 270, 29.9.2006 г., стр. 4.
 (3) ОВ L 304, 22.11.2007 г., стр. 5.
 (4) ОВ L 76, 19.3.2008 г., стр. 8.
 (5) ОВ L 67, 12.3.2009 г., стр. 5.
 (6) ОВ L 131, 18.5.2011 г., стр. 2.
 (7) ОВ L 131, 18.5.2011 г., стр. 10.

type: legislation

jurisdiction: EU


text:
 30.4.2020
 BG
 Официален вестник на Европейския съюз
 L 138/1
 РЕГЛАМЕНТ ЗА ИЗПЪЛНЕНИЕ (ЕС) 2020/587 НА КОМИСИЯТА
 от 29 април 2020 година
 за изменение на Регламент за изпълнение (ЕС) No 1206/2011 за определяне на изисквания за идентификация на въздухоплавателните средства с цел наблюдение в рамките на системата Единно европейско небе и на Регламент за изпълнение (ЕС) No 1207/2011 за определяне на изисквания относно функционирането и оперативната съвместимост на наблюдението в рамките на системата Единно европейско небе
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) No 2111/2005, (ЕО) No 1008/2008, (ЕС) No 996/2010, (ЕС) No 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) No 552/2004 и (ЕО) No 216/2008 на Европейския парламент и на Съвета и Регламент (ЕИО) No 3922/91 на Съвета (1), и по-специално член 44, параграф 1, буква а) от него,
 като има предвид, че:
 (1)
 С цел да се гарантира безопасната и ефикасна работа на въздухоплавателните средства, летищата, управлението на въздушното движение, аеронавигационното обслужване и Европейската мрежа за управление на въздушното движение, е необходимо да се предвидят някои подобрения на правилата за експлоатация, свързани с използването на въздушното пространство, оборудването на въздухоплавателните средства, както и със системите за управление на въздушното движение и за аеронавигационно обслужване и техните компоненти, необходими за използването на въздушното пространство. Поради това в Регламент за изпълнение (ЕС) No 1206/2011 на Комисията (2) и Регламент за изпълнение (ЕС) No 1207/2011 на Комисията (3) следва да бъдат определени нови и актуализирани изисквания за оперативна съвместимост във връзка с безопасността.
 (2)
 С оглед на опита от текущото прилагане на възможностите за бордово наблюдение и възможностите на наземните системи за обработване на данни, за да може по цялата верига за наблюдение да бъдат постигнати очакваните ползи в рамките на установените срокове, оборудването трябва да се инсталира ефективно и своевременно на въздухоплавателните средства. Критериите за освобождаване от изискванията за оборудване на въздухоплавателните средства следва да бъдат изменени, за да се осигури яснота кои въздухоплавателни средства трябва да бъдат оборудвани и кои могат да ползват освобождаване от тези изисквания. В същото време общият брой на оборудваните въздухоплавателни средства следва да остане такъв, че да позволява ефективна работа и да не създава ненужна икономическа тежест.
 (3)
 Значителен брой оборудвани въздухоплавателни средства вече са сертифицирани в съответствие с международния стандарт за бордови части и оборудване за системите за наблюдение, съответстващ на приложение 10 към Чикагската конвенция, том IV, трето издание, включително всички изменения до No 77. Този стандарт е напълно съвместим с очакваните системи за наблюдение. Задължителното използване на стандарта, съответстващ на приложение 10 към Чикагската конвенция, том IV, четвърто издание, включително всички изменения до No 85, както е предвидено понастоящем в приложение II към Регламент за изпълнение (ЕС) No


text:
1207/2011, би създало ненужна икономическа тежест. Поради това стандартът, съответстващ на приложение 10 към Чикагската конвенция, том IV, трето издание, включително всички изменения до No 77, следва да бъде считан за минималното изискване. Затова следва да бъдат изменени определените в Регламент за изпълнение (ЕС) No 1207/2011 минимални технически стандарти, на които операторите на въздухоплавателни средства трябва да отговарят.
 (4)
 Държавните въздухоплавателни средства, експлоатирани при условията на общо въздушно движение, следва да бъдат оборудвани с годни за експлоатация транспондери на вторична обзорна РЛС, съответстващи на изискванията, приложими за граждански въздухоплавателни средства, посочени в член 5, параграф 5, букви а) и в) от Регламент за изпълнение (ЕС) No 1207/2011. Процедурите и условията по отношение на държавните въздухоплавателни средства, които не могат да бъдат оборудвани с транспондери на вторична обзорна РЛС, следва да останат тези, определени в член 8 от Регламент за изпълнение (ЕС) No 1207/2011.
 (5)
 Изискванията към официалните разпоредби за прехвърляне на данни от наблюдение между доставчиците на аеронавигационно обслужване следва да бъдат изменени, за да бъдат отразени съществуващите сценарии за разпространение на данни, да се улесни обменът на данни от наблюдение и да се избегнат прекомерно строгите ограничения за предоставящите ги доставчици.
 (6)
 За да се гарантира ефективността на операциите на държавните въздухоплавателни средства, следва да се развие способността на европейската система за УВД да гарантира, че участващите в чувствителни операции и обучение държавни въздухоплавателни средства могат да работят с разпределени дискретни SSR кодове, и поради това Регламент за изпълнение (ЕС) No 1206/2011 следва да бъде съответно изменен.
 (7)
 Избухването на пандемията от Covid-19 и последствията от това за сектора на въздухоплаването доведоха до непредвидими пречки за операторите на въздухоплавателни средства при действията им за привеждане на въздухоплавателните средства в съответствие с определени изисквания на Регламент за изпълнение (ЕС) No 1207/2011. В резултат на това крайният срок за операторите на въздухоплавателни средства, определен в член 5, параграф 5 и член 8, параграфи 1 и 2 от Регламент за изпълнение (ЕС) No 1207/2011, следва да бъде удължен до 7 декември 2020 г., а Регламент за изпълнение (ЕС) No 1207/2011 следва да бъде съответно изменен.
 (8)
 Поради това Регламент за изпълнение (ЕС) No 1206/2011 и Регламент за изпълнение (ЕС) No 1207/2011 следва да бъдат съответно изменени.
 (9)
 Мерките, предвидени в настоящия регламент, са в съответствие със становището на комитета по член 127, параграф 1 от Регламент (ЕС) 2018/1139,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент за изпълнение (ЕС) No 1206/2011 се изменя в съответствие с приложение I към настоящия регламент.
 Член 2
 Регламент за изпълнение (ЕС) No 1207/2011 се изменя, както следва:
 1)
 В член 2 параграф 2 се заменя със следното:
 „2. Настоящият регламент се прилага за всички полети, изпълнявани като общо въздушно движение съгласно правилата за полети по прибори в рамките на въздушното пространство на Единното европейско небе, с изключение на член 7, параграфи 3 и 4, които се прилагат за всички полети, изпълнявани като общо въздушно движение.“
 2)
 В член 4 параграф 4 се заличава.
 3)
 В член 5 параграфи 5 и 6 се заменят със следното:


text:
„5. До 7 декември 2020 г. операторите гарантират, че:
 а)
 въздухоплавателните средства, обслужващи полетите, посочени в член 2, параграф 2, са оборудвани с годни за експлоатация транспондери на вторична обзорна РЛС, отговарящи на следните условия:
 i)
 разполагат с възможностите, посочени в част А от приложение II;
 ii)
 имат необходимата непрекъснатост на работа, за да не представляват операционен риск;
 б)
 въздухоплавателни средства с максимална сертифицирана излетна маса, превишаваща 5 700 kg, или максимална крейсерска действителна въздушна скорост, надвишаваща 250 възела, изпълняващи полети, посочени в член 2, параграф 2, с индивидуално удостоверение за летателна годност, издадено първоначално на 7 юни 1995 г. или след тази дата, са оборудвани с годни за експлоатация транспондери на вторична обзорна РЛС, отговарящи на следните условия:
 i)
 разполагат с възможностите, посочени в части А и Б от приложение II;
 ii)
 имат необходимата непрекъснатост на работа, за да не представляват операционен риск;
 в)
 въздухоплавателни средства с постоянна геометрия на крилото и максимална сертифицирана излетна маса, превишаваща 5 700 kg, или максимална крейсерска действителна въздушна скорост, надвишаваща 250 възела, изпълняващи полети, посочени в член 2, параграф 2, с индивидуално удостоверение за летателна годност, издадено първоначално на 7 юни 1995 г. или след тази дата, са оборудвани с годни за експлоатация транспондери на вторична обзорна РЛС, отговарящи на следните условия:
 i)
 разполагат с възможностите, посочени в части А, Б и В от приложение II;
 ii)
 имат необходимата непрекъснатост на работа, за да не представляват операционен риск.
 Букви б) и в) от първа алинея не се прилагат за въздухоплавателни средства, които оперират в рамките на въздушното пространство на Единното европейско небе и които принадлежат към една от следните категории:
 i)
 изпълняват полет, за да им бъде извършена поддръжка;
 ii)
 изпълняват полет с цел износ;
 iii)
 техните операции ще бъдат преустановени до 31 октомври 2025 г.
 Операторите на въздухоплавателни средства с първо удостоверение за летателна годност, издадено преди 7 декември 2020 г., постигат до 7 юни 2023 г. съответствие с изискванията, посочени в първа алинея, букви б) и в), при спазване на следните условия:
 i)
 създали са преди 7 декември 2020 г. програма за преоборудване, чрез която се доказва съответствие с първа алинея, букви б) и в);
 ii)
 за тези въздухоплавателни средства не е използвано финансиране от Съюза, предоставено за привеждането им в съответствие с изискванията, посочени в първа алинея, букви б) и в).
 Операторите на въздухоплавателно средство, чиито транспондери временно не са в състояние да изпълнят изискванията по първа алинея, букви б) и в), имат право да го експлоатират в рамките на въздушното пространство на Единното европейско небе не повече от 3 последователни дни.
 6. Операторите гарантират, че въздухоплавателни средства с максимална сертифицирана излетна маса, превишаваща 5 700 kg, или с максимална крейсерска действителна въздушна скорост, надвишаваща 250 възела, оборудвани в съответствие с параграф 5, използват многообразие от антени, чиито минимални функционални възможности са в съответствие с предписанията на точка 3.1.2.10.4 от приложение 10 към Чикагската конвенция, том IV, трето издание, включително всички изменения до No 77.“
 4)
 В член 5 параграф 7 се заличава.
 5)
 В член 6 параграф 2


text:
се заличава.
 6)
 В член 7 параграф 2 се заличава.
 7)
 В член 7 параграф 3 се заменя със следното:
 „3. Държавите членки гарантират, че назначаването на 24-битови адреси на въздухоплавателните средства по ИКАО, оборудвани с транспондери, работещи в режим S, е в съответствие с условията на глава 9 (и нейното допълнение) от приложение 10 към Чикагската конвенция, том III, второ издание, включително всички изменения до No 90.“
 8)
 В член 8 параграфи 1 и 2 се заменят със следното:
 „1. Държавите членки гарантират, че най-късно до 7 декември 2020 г. държавните въздухоплавателни средства са в съответствие с член 5, параграф 5, буква а).
 2. Държавите членки гарантират, че най-късно до 7 декември 2020 г. транспортните държавни въздухоплавателни средства са в съответствие с член 5, параграф 5, буква в).“
 9)
 В член 8 се вмъква следният параграф 8:
 „8. Държавите членки имат право да разрешават експлоатацията на държавно въздухоплавателно средство, чиито транспондери временно не са в състояние да изпълнят изискванията по параграфи 1 и 2, в рамките на въздушното пространство на Единното европейско небе за не повече от 3 последователни дни.“
 10)
 Член 14 се заличава.
 11)
 Вмъква се следният член 14а:
 „Член 14а
 Полетни планове
 Действащите в рамките на въздушното пространство на Единното европейско небе оператори на необорудвани държавни въздухоплавателни средства, съобщени съгласно член 8, параграф 3, и оператори на въздухоплавателни средства, които не са оборудвани в съответствие с член 5, параграф 5, включват показателите SUR/EUADSBX, или SUR/EUEHSX, или SUR/EUELSX, или комбинация от тях, в точка 18 от полетния план.“
 12)
 Приложение II се изменя в съответствие с приложение II към настоящия регламент.
 13)
 Приложение IV се изменя в съответствие с приложение III към настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 април 2020 година.
 За Комисията
 Председател
 Ursula VON DER LEYEN
 (1) ОВ L 212, 22.8.2018 г., стр. 1.
 (2) Регламент за изпълнение (ЕС) No 1206/2011 на Комисията от 22 ноември 2011 г. за определяне на изисквания за идентификация на въздухоплавателните средства с цел наблюдение в рамките на системата Единно европейско небе (ОВ L 305, 23.11.2011 г., стр. 23).
 (3) Регламент за изпълнение (ЕС) No 1207/2011 на Комисията от 22 ноември 2011 г. за определяне на изисквания относно функционирането и оперативната съвместимост на наблюдението в рамките на системата Единно европейско небе (ОВ L 305, 23.11.2011 г., стр. 35).
 ПРИЛОЖЕНИЕ I
 Точка 3 от приложение II към Регламент за изпълнение (ЕС) No 1206/2011 се изменя, както следва:
 1)
 Буква в) се заменя със следното:
 „в)
 въздухоплавателно средство, което отговаря на условията за задаване на идентификационния код, установен в съответствие с член 4, параграф 6, буква в), напусне по какъвто и да е начин въздушното пространство, посочено в точка 1;“.
 2)
 Добавя се следната буква г):
 „г)
 държавни въздухоплавателни средства, участващи в чувствителни за националната сигурност операции или обучения, които изискват сигурност и поверителност.“
 ПРИЛОЖЕНИЕ


text:
II
 Приложение II към Регламент за изпълнение (ЕС) No 1207/2011 се изменя, както следва:
 1)
 Част А се изменя, както следва:
 а)
 Точка 1 се заменя със следното:
 „1.
 Транспондерът на една вторична обзорна РЛС поддържа поне режим S на ниво 2, като отговаря на критериите за показателите и функциите от приложение 10 към Чикагската конвенция, том IV, трето издание, включително всички изменения до No 77.“
 б)
 Точка 5 се заменя със следното:
 „5.
 Елементите от данни, посочени в точка 4, се предават от транспондера само чрез протокола на режим S. Процесът на сертифициране на въздухоплавателното средство и оборудването обхваща предаването на тези елементи от данни.“
 в)
 Точка 6 се заличава.
 2)
 Част Б се изменя, както следва:
 а)
 Точка 1 се заменя със следното:
 „1.
 Транспондерът на една вторична обзорна РЛС поддържа поне режим S на ниво 2, като отговаря на критериите за показателите и функциите от приложение 10 към Чикагската конвенция, том IV, трето издание, включително всички изменения до No 77.“
 б)
 Точка 15 се заменя със следното:
 „15.
 Освен при форматите, резервирани за военни цели, елементите от данни, посочени в точка 14, се предават от транспондера само чрез разширения протокол за незаявени предавания ADS-B. Процесът на сертифициране на въздухоплавателното средство и оборудването обхваща предаването на тези елементи от данни.“
 в)
 Точка 16 се заличава.
 3)
 Част В се изменя, както следва:
 а)
 В точка 2 уводното изречение се заменя със следното:
 „2.
 Следните елементи от данни, когато са налични в цифровия интерфейс, се подават на транспондера и се предават от него по искане на наземната верига на наблюдение чрез протокола на режим S и в съответствие с форматите, описани в документ 9871 (2-ро издание) на ИКАО:“.
 б)
 Точка 4 се заменя със следното:
 „4.
 Елементите от данни, посочени в точка 3, се предават от транспондера само чрез протокола на режим S. Процесът на сертифициране на въздухоплавателното средство и оборудването обхваща предаването на тези елементи от данни.“
 ПРИЛОЖЕНИЕ III
 Приложение IV към Регламент за изпълнение (ЕС) No 1207/2011 се със следното:
 „ПРИЛОЖЕНИЕ IV
 Изисквания за установяване на официалните споразумения, посочени в член 5, параграф 2
 Официалните споразумения между доставчиците на аеронавигационно обслужване за обмен или предоставяне на данни от наблюдение включват най-малкото:
 а)
 страните по споразумението;
 б)
 периода на валидност на споразумението;
 в)
 обхвата на данните от наблюдение;
 г)
 източниците на данните от наблюдение;
 д)
 формата за обмен на данните от наблюдение;
 е)
 точката на доставка на данните от наблюдение;
 ж)
 договорените нива на обслужване по отношение на:
 —
 показателите на данните за наблюдение, установени с член 4, параграф 3,
 —
 процедурите, прилагани в случай на негодност за работа;
 з)
 процедурите за управление на промени;
 и)
 правилата за докладване относно функционирането и разполагаемостта, включително за случаи на непредвидени прекъсвания;
 й)
 правилата за управление и съгласуване;
 к)
 правилата за защита на наземна верига на наблюдение и за уведомяване.
 “


text:
 6.8.2011
 BG
 Официален вестник на Европейския съюз
 L 203/10
 РЕГЛАМЕНТ ЗА ИЗПЪЛНЕНИЕ (ЕС) No 785/2011 НА КОМИСИЯТА
 от 5 август 2011 година
 за изменение на Регламент (ЕО) No 73/2009 на Съвета във връзка с максималната гарантирана площ, за която може да се предостави премия за протеинови култури
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) No 1290/2005, (ЕО) No 247/2006, (ЕО) No 378/2007 и за отмяна на Регламент (ЕО) No 1782/2003 (1), и по-специално член 81, параграф 3 от него,
 като има предвид, че:
 (1)
 В член 81, параграф 1 от Регламент (ЕО) No 73/2009 се определя максималната гарантирана площ, за която може да се предостави премия за протеинови култури.
 (2)
 В член 81, параграф 3 от Регламент (ЕО) No 73/2009 се предвижда, когато в съответствие с член 67 държава-членка реши да интегрира премията за протеинови култури в схемата за единно плащане, Комисията да намалява максималната гарантирана площ, посочена в член 81, параграф 1, съобразно сумата за протеинови култури, съответстваща на тази държава-членка в приложение ХII.
 (3)
 Дания, Гърция, Люксембург, Нидерландия, Австрия, Финландия, Швеция и Обединеното кралство, с изключение на Англия, решиха да интегрират премията за протеинови култури в схемата за единно плащане.
 (4)
 Член 81, параграф 1 от Регламент (ЕО) No 73/2009 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Управителния комитет за директните плащания,
 ПРИЕ НАСТОЯЩИЯ РЕГЛАМЕНТ:
 Член 1
 Член 81, параграф 1 от Регламент (ЕО) No 73/2009 се заменя със следното:
 „1. Максималната гарантирана площ, за която може да се предостави премия за протеинови култури, е в размер на 1 505 056 ha.“
 Член 2
 Настоящият регламент влиза в сила на третия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 5 август 2011 година.
 За Комисията
 Председател
 José Manuel BARROSO
 (1) ОВ L 30, 31.1.2009 г., стр. 16.


text:
 2.12.2017
 BG
 Официален вестник на Европейския съюз
 L 318/1
 РЕГЛАМЕНТ ЗА ИЗПЪЛНЕНИЕ (ЕС) 2017/2215 НА КОМИСИЯТА
 от 30 ноември 2017 година
 за изменение на Регламент (ЕО) No 474/2006 по отношение на списъка на въздушните превозвачи, на които е забранено да извършват полети или които са предмет на оперативни ограничения в границите на Съюза
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 2111/2005 на Европейския парламент и на Съвета от 14 декември 2005 г. за създаването на списък на Общността на въздушните превозвачи, предмет на оперативна забрана в границите на Общността, и за информиране на пътниците на въздушния транспорт за самоличността на опериращите въздушни превозвачи и за отмяна на член 9 от Директива 2004/36/ЕО (1), и по-специално член 4, параграф 2 от него,
 като има предвид, че:
 (1)
 С Регламент (ЕО) No 474/2006 на Комисията (2) беше създаден списъкът на въздушните превозвачи — предмет на оперативна забрана в границите на Съюза, който е посочен в глава II от Регламент (ЕО) No 2111/2005.
 (2)
 В съответствие с член 4, параграф 3 от Регламент (ЕО) No 2111/2005 някои държави — членки и Европейската агенция за авиационна безопасност (ЕААБ), съобщиха на Комисията информация, която е необходима за актуализиране на посочения списък. Такава информация беше предоставена и от трети държави и международни организации. Въз основа на подадената информация списъкът следва да бъде актуализиран.
 (3)
 Комисията уведоми всички засегнати въздушни превозвачи — директно или чрез органите, отговарящи за регулаторния им надзор — за най-важните факти и съображения, върху които ще се основава решението да им се наложи оперативна забрана в границите на Съюза или да се изменят условията на оперативната забрана, наложена на въздушен превозвач, включен в списъка.
 (4)
 Комисията даде възможност на засегнатите въздушни превозвачи да прегледат предоставените от държавите членки документи, да изпратят писмени коментари и да направят устни изложения пред Комисията и пред комитета, създаден с Регламент (ЕИО) No 3922/91 на Съвета (3) (наричан по-нататък „комитет по безопасност на въздухоплаването“).
 (5)
 Комисията запозна комитета по безопасност на въздухоплаването с най-новата информация относно продължаващите съвместни консултации, които се провеждат съгласно Регламент (ЕО) No 2111/2005 и Регламент (ЕО) No 473/2006 на Комисията (4) с компетентните органи и въздушните превозвачи на Екваториална Гвинея, Непал,Нигерия, Сейнт Винсънт и Гренадини, Тайланд, Украйна и Венесуела. Комисията също така предостави на комитета по безопасност на въздухоплаването информация относно състоянието на авиационната безопасност в Афганистан, Боливия, Индия, Индонезия, Ирак, Казахстан, Либия, Молдова, Мозамбик и Замбия и относно техническите консултации с Русия.
 (6)
 ЕААБ представи на Комисията и на комитета по безопасност на въздухоплаването резултатите от анализа на одитните доклади, изготвени от Международната организация за гражданска авиация (ICAO) в рамките на Всеобщата програма за одит на надзора на безопасността. В този контекст държавите членки бяха приканени да отдадат приоритетно значение на наземните инспекции на въздушните превозвачи, сертифицирани от трети държави, по отношение на които ICAO е формулирала сериозни опасения за безопасността или у които ЕААБ е установила значителни пропуски в системата за надзор на безопасността. Освен проведените


text:
от Комисията консултации съгласно Регламент (ЕО) No 2111/2005 приоритетните наземни инспекции ще позволят набавянето на допълнителна информация относно показателите за безопасност на въздушните превозвачи, сертифицирани в тези трети държави.
 (7)
 ЕААБ също така информира Комисията и комитета за безопасност на въздухоплаването за резултатите от анализа на наземните инспекции, извършени в рамките на програмата за оценка на безопасността на чуждестранни въздухоплавателни средства (програмата SAFA) в съответствие с Регламент (ЕС) No 965/2012 на Комисията (5).
 (8)
 Освен това ЕААБ информира Комисията и комитета по безопасност на въздухоплаването за проектите за техническа помощ, реализирани в трети държави, спрямо които са предприети мерки или наблюдение съгласно Регламент (ЕО) No 2111/2005. Тя предостави информация за плановете и исканията за допълнителна техническа помощ и сътрудничество, за да се подобри административният и техническият капацитет на органите за гражданско въздухоплаване с оглед на съдействие за отстраняване на несъответствията с приложимите международни стандарти за гражданското въздухоплаване. Държавите членки бяха приканени да отговорят на тези искания на двустранна основа, в сътрудничество с Комисията и ЕААБ. Във връзка с това Комисията отново подчерта ползата от предоставянето на информация на международната въздухоплавателна общност — по-специално чрез базата данни на мрежата на ICAO за сътрудничество и съдействие в областта на безопасността (SCAN) — относно оказваната от Съюза и неговите държави членки техническа помощ за подобряване на авиационната безопасност в целия свят.
 (9)
 Евроконтрол предостави на Комисията и на комитета по безопасност на въздухоплаването актуализирана информация относно състоянието на функцията на програмата SAFA, чрез която се подава сигнал за предупреждение, и също така предостави текущите статистически данни, свързани със съобщенията, предупреждаващи за забранени въздушни превозвачи.
 Въздушни превозвачи от Съюза
 (10)
 След като ЕААБ анализира получената информация от проведените наземни инспекции на въздухоплавателни средства на превозвачи от Съюза и от стандартизационните инспекции, извършени от ЕААБ, както и от специалните инспекции и одити, проведени от националните въздухоплавателни органи, няколко държави членки приеха принудителни мерки, за които уведомиха Комисията и комитета по безопасност на въздухоплаването.
 (11)
 Държавите членки потвърдиха готовността си да предприемат необходимите действия, когато информация, важна за безопасността, показва наличието на непосредствени рискове за безопасността в резултат на неспазване на съответните стандарти за безопасност от страна на въздушни превозвачи от Съюза.
 Въздушни превозвачи от Екваториална Гвинея
 (12)
 На 7 юни 2017 г. представители на Комисията и ЕААБ се срещнаха с представители на Autoridad Aeronautica de Guinea Ecuatorial (AAGE). Целта беше продължаване на консултациите, които са в ход от провеждането на последната среща през 2013 г. AAGE уведоми Комисията и ЕААБ относно действията, предприети с цел подобряване на спазването на изискванията на ICAO за система за надзор на безопасността, и също така изтъкна политическите усилия за осъществяването на реформи.
 (13)
 По време на срещата, проведена на 7 юни 2017 г., AAGE призна, че в миналото въздушните превозвачи от Екваториална Гвинея не са били сертифицирани в съответствие с изискванията на ICAO. По тази причина AAGE е отменил свидетелствата на някои въздушни превозвачи, сертифицирани в страната, и е пристъпил към новата пететапна процедура по сертифициране за останалите въздушни превозвачи. AAGE предостави също така информация за своето планиране и


text:
набиране на персонал, регистъра на въздухоплавателните средства, програмата за повторно сертифициране на въздушните превозвачи и за програмата за надзор на безопасността.
 (14)
 Както бе отбелязано в контекста на одита от ICAO от февруари 2017 г., постигнатият от AAGE дял на ефективно прилагане на международните стандарти за безопасност на въздухоплаването е 62,5 %, докато в миналото той е бил около 10 %.
 (15)
 От 16 до 20 октомври 2017 г. Съюзът проведе посещение за оценка на място в Екваториална Гвинея. В посещението участваха експерти от Комисията, ЕААБ и държавите членки. По време на посещението беше оценена работата на AAGE, която беше проверена посредством посещения на двама активни въздушни превозвачи, сертифицирани в Екваториална Гвинея. Беше установено, че организационната структура на AAGE — който е създаден наскоро независим и автономен орган за гражданско въздухоплаване, започнал дейностите си по надзор на безопасността през 2012 г. — е подходяща за степента на авиационна дейност в Екваториална Гвинея. Също така беше установено, че AAGE обхваща всички области на гражданското въздухоплаване и че той разполага със собствен бюджет и ресурси. Беше констатирно обаче, че AAGE се нуждае от подходящо квалифицирани инспектори, особено в областта на полетните операции и включително по отношение на търговския въздушен транспорт, за да може да извършва точен и ефективен надзор по безопасността върху въздушните превозвачи, сертифицирани в Екваториална Гвинея.
 (16)
 Посещението показа, че в Екваториална Гвинея е установена всеобхватна регулаторна система. AAGE работи по актуализиране на нормативната уредба, за да остане в съответствие с последните развития в международните стандарти за безопасност на въздухоплаването. Въпреки това AAGE разчита до голяма степен на свидетелства, лицензи и разрешения, които са издадени от други органи и организации, без да бъдат проверявани от самия AAGE, като се има предвид, че такава собствена проверка е основна част от неговите задачи по надзор на безопасността. Съответно този процес на контрол следва да бъде включен в процедурите на AAGE и следва надлежно да се изпълнява.
 (17)
 По време на посещението AAGE показа, че понастоящем има само двама въздушни превозвачи, сертифицирани в Екваториална Гвинея, а именно CEIBA Intercontinental и Cronos Airlines. Свидетелствата за авиационен оператор на въздушните превозвачи Punto Azul и Tango Airways бяха отменени.
 (18)
 По време на посещението на CEIBA Intercontinental, като част от посещението от страна на Съюза за оценка на място, беше установено, че авиокомпанията все още работи по силата на остаряло свидетелство за авиационен оператор и е стигнала само до втория етап от съвременната пететапна процедура за сертифициране на авиационни оператори. CEIBA Intercontinental понастоящем преминава през много промени, което води до липса на актуализации и одобрения на основни наръчници за извършването на полети и за поддръжка, както и на друга документация. Освен това тези наръчници и документация все още не са адаптирани към операциите и въздухоплавателните средства на въздушния превозвач. Системата за управление на безопасността е в процес на развитие и на въздушния превозвач все още предстои да включи съдържателен анализ на риска. Политиките му за безопасност са изготвени и въведени, но не са ясно и широко оповестени в рамките на организацията. Системата му за качество също


text:
се нуждае от доразвиване.
 (19)
 Посещението при въздушния превозвач Cronos Airlines показа, че той е наясно с приложимите разпоредби в Екваториална Гвинея и полага усилия за изпълнение на тези стандарти за въздухоплаване. Той успешно е преминал съвременната пететапна процедура за сертифициране на авиационни оператори. Свидетелството му за авиационен оператор е подновено през януари 2017 г. Беше установено обаче, че няколко наръчника не са адаптирани към актуалните му операции и че системата му за качество не е напълно развита. Освен това беше установено, че системата за управление на безопасността на Cronos Airlines все още е в процес на развитие и понастоящем е на втория от четирите етапа на изпълнение на тази система. Политиките за безопасност са изготвени и въведени и също така са ясно и широко оповестени в рамките на организацията. Въздушният превозвач е влязъл доброволно в програма за мониторинг на полетните данни на своите въздухоплавателни средства.
 (20)
 На 14 ноември 2017 г. AAGE, CEIBA Intercontinental и Cronos Airlines бяха изслушани от Комисията и от комитета по безопасност на въздухоплаването в съответствие с член 7 от Регламент (ЕО) No 2111/2005. По време на изслушването представителят на правителството на Екваториална Гвинея изрази силната ангажираност на правителството допълнително да подобри безопасността на въздушния транспорт в Екваториална Гвинея с цел осигуряване на добра вътрешна и регионална свързаност. По време на изслушването AAGE представи информация относно коригиращите действия в отговоре на забележките, които бяха направени по време на посещението от страна на Съюза за оценка на място. Според AAGE времето, необходимо за изпълнение на тези коригиращи действия, е една година.
 (21)
 Информацията, предоставена от CEIBA Intercontinental по време на изслушването във връзка с плана за коригиращи действия в отговор на забележките, направени по време на посещението от страна на Съюза за оценка на място, не показа, че въздушният превозвач е извършил анализ на първопричините, а че са въведени само непосредствени коригиращи действия без дългосрочни превантивни мерки.
 (22)
 Що се отнася до Cronos Airlines, по време на изслушването въздушният превозвач предостави информация за коригиращите действия в отговор на забележките, направени при посещението за оценка на място от страна на Съюза, която показва, че въздушният превозвач е предприел анализ на първопричините, незабавни коригиращи действия, както и действия за предотвратяване на повторна поява на установените проблеми.
 (23)
 Въз основа на цялата налична информация, включително резултатите от посещението от страна на Съюза за оценка на място и информацията, представена по време на изслушването на 14 ноември 2017 г., се счита, че въпреки че AAGE е направил значителни подобрения в системата на Екваториална Гвинея за надзор на авиационната безопасност, в системата продължават да присъстват значителни недостатъци. Оценката сочи, че AAGE все още не е способен изцяло да изпълнява своите задължения по отношение на надзора върху въздушните превозвачи, сертифицирани в Екваториална Гвинея. Това се доказва от факта, че въздушните превозвачи са сертифицирани и надзорът на безопасността се извършва без необходимите подходящо квалифицирани инспектори, както и от факта, че известен брой забележки, направени по време на посещението на Съюза за оценка на място, не са били установени от самия AAGE по време


text:
на дейностите по сертифициране и надзор. Поради това понастоящем няма достатъчно доказателства, които да подкрепят решение за отмяна или изменение на оперативната забрана за всички въздушни превозвачи, сертифицирани в Екваториална Гвинея. При все това, предвид факта, че свидетелствата им за авиационен оператор са били отменени, Punto Azul и Tango Airways следва да бъдат заличени от списъка на въздушните превозвачи, които са предмет на оперативна забрана.
 (24)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че списъкът на въздушните превозвачи, които са предмет на оперативна забрана в границите на Съюза, следва да се измени така, че въздушните превозвачи Punto Azul и Tango Airways да бъдат заличени в приложение А към Регламент (ЕО) No 474/2006.
 Въздушни превозвачи от Непал
 (25)
 На 5 март 2017 г. органът за гражданско въздухоплаване на Непал (CAAN) изпрати до Комисията писмо, което съдържаше информация относно текущото състояние на системата в Непал за надзор на безопасността. След новото сертифициране през 2015 г. на всички въздушни превозвачи в Непал CAAN повтори тази процедура през 2016 г. с помощта на ICAO, за да потвърди още веднъж свидетелствата за авиационен оператор.
 (26)
 На 13 март 2017 г. Министерството на външните работи на Непал подаде в делегацията на Съюза в Катманду (Непал) допълнителна документация, която очертаваше напредъка и включваше извлечение от доклада на комбинирания екип за действие на ICAO от мисията му в Непал. Комбинираният екип за действие на ICAO направи някои забележки в областта на операциите и на летателната годност. Тези забележки повтарят забележките, направени при предходни посещения, включително посещението на Съюза за оценка на място през февруари 2014 г. и мисията на Съюза с цел техническо съдействие, проведена през октомври 2015 г. В светлината на тази информация, на 4 юли 2017 г. Комисията поиска допълнителна информация от CAAN.
 (27)
 От 4 до 11 юли 2017 г. в Непал беше проведена координирана мисия на ICAO за проверка. Въз основа на резултатите от тази мисия на 27 юли 2017 г. ICAO обяви, че проблемът със сериозното опасение за безопасността във връзка със сертифицирането на въздушни превозвачи, е решен от компетентните органи на Непал.
 (28)
 На 3 август 2017 г. CAAN предостави информацията, поискана от Комисията. Наред с другото органът предостави информация относно притежателите на свидетелства за авиационен оператор, резултатите от дейностите по надзора на безопасността, въздухоплавателните средства, регистрирани в Непал, произшествията и сериозните инциденти, действията по правоприлагане, организацията и нормативната база и дейностите за техническа помощ в Непал. Въпреки това CAAN не представи никаква информация за последващи действия във връзка с препоръките в публикуваните доклади от разследвания на произшествия.
 (29)
 На 7 ноември 2017 г. CAAN предостави окончателния доклад от координираната мисия на ICAO за проверка, проведена от 4 до 11 юли 2017 г., в който се посочва, че ефективното изпълнение на международните стандарти за безопасност на въздухоплаването е нараснало до 66 %. Въпреки това докладът също така показва, че са необходими допълнителни подобрения по отношение на квалифицирания технически персонал и решаването на проблеми, свързани с безопасността. ICAO не извърши проверка по


text:
отношение на лицензирането на персонала макар това да беше един от будещите загриженост въпроси, повдигнати след посещението на Съюза за оценка на място през февруари 2014 г.
 (30)
 Въз основа на наличната досега информация изглежда, че въпреки постигнатия от CAAN известен напредък в изпълнението на международните стандарти за безопасност на въздухоплаването системата на Непал за надзор на безопасността на въздухоплаването все още е недостатъчна, което се потвърждава и от факта, че липсват ефективни действия след настъпването на произшествия, включително на произшествията с фатален изход, станали през последните години, с цел да се предотврати повторното им възникване.
 (31)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушни превозвачи от Непал.
 Въздушни превозвачи от Нигерия
 (32)
 Комисията, с помощта на ЕААБ, продължава да следи отблизо резултатите по безопасността на въздушните превозвачи, сертифицирани в Нигерия. В писмата си от 15 май и 20 юни 2017 г. Комисията подчертава необходимостта органът за гражданско въздухоплаване на Нигерия (NCAA) да следи отблизо всички заявления, подадени от въздушни превозвачи, сертифицирани в Нигерия, за разрешения от ЕААБ за оператор от трета държава (ОТД).
 (33)
 С писмо от 30 май 2017 г. NCAA информира Комисията за намерението си да проведе подробен одит на операциите на въздушния превозвач Med-View Airline, регистриран в Нигерия, а също и за действията на NCAA, приети по отношение на други въздушни превозвачи от Нигерия.
 (34)
 С писмо от 10 октомври 2017 г. Комисията подчерта, че тези дейности са недостатъчни с оглед на приложимите изисквания и очаквания растеж на авиационните дейности в Нигерия. Тя информира NCAA, че е поставено началото на консултации съгласно член 3, параграф 2 от Регламент (ЕО) No 473/2006.
 (35)
 На 30 октомври 2017 г. представители на Комисията и ЕААБ се срещнаха с представители на NCAA за провеждането на технически консултации. Целта на тази среща беше NCAA да обясни предприетите от него коригиращи и превантивни мерки по отношение на Med-View Airline и другите въздушни превозвачи, сертифицирани в Нигерия. Презентацията на NCAA по време на срещата беше подкрепена с доказателства, които показаха известно подобрение на надзора на безопасността на въздушните превозвачи, за които нигерийските органи са отговорни по силата на приложимите международни разпоредби.
 (36)
 По време на срещата NCAA уведоми Комисията и ЕААБ относно действията, предприети с цел подобряване на спазването на изискванията на ICAO за системите за надзор на безопасността. Органът предостави също така информация относно одита, извършен на Med-View Airline и на други въздушни превозвачи, регистрирани в Нигерия, а именно: Arik Air, Air Peace и Kabo Air, както и на числеността на персонала, обучението и квалификацията на инспекторите и програмата на NCAA за надзор на безопасността. NCAA е въвел и изпълнява програма за надзор на полетните операции и летателната годност, за да се гарантира непрекъснато спазване на разпоредбите. Нигерия е в процес на изпълнение на своята национална програма за безопасност и планира да постигне пълното ѝ


text:
изпълнение преди края на 2018 г.
 (37)
 Наличната в момента информация, включително информацията, предоставена от NCAA на срещата на 30 октомври 2017 г., съдържа индикации, че са в ход подобрения на системата в Нигерия за надзор на безопасността. Очевидно е, че такива подобрения остават от ключово значение. Именно такъв е случаят по отношение на осведомеността на NCAA за планираните дейности на въздушните превозвачи под негов надзор, както и действителното ефективно изпълнение на програмата му за надзор на безопасността, включително управлението на констатираните недостатъци. В тази връзка на 1 ноември 2017 г. Комисията поиска допълнителна информация. В допълнение Комисията прикани NCAA да убеди нигерийските авиационни оператори да не подават заявления до ЕААБ за разрешение за ОТД, преди да са напълно уверени, че отговарят на приложимите международни стандарти за безопасност на въздухоплаването.
 (38)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушни превозвачи от Нигерия.
 (39)
 В случай че постъпи каквато и да е информация от значение за безопасността, указваща наличието на непосредствени рискове вследствие на неспазване на международните стандарти за безопасност на въздухоплаването, Комисията може да бъде принудена да предприеме допълнителни действия съгласно Регламент (ЕО) No 2111/2005.
 Въздушни превозвачи от Русия
 (40)
 Комисията, ЕААБ и компетентните органи на държавите членки продължават да следят отблизо показателите за безопасност на сертифицираните в Русия въздушни превозвачи, които извършват полети в границите на Съюза, включително чрез приоритетни наземни инспекции на някои руски въздушни превозвачи в съответствие с Регламент (ЕС) No 965/2012.
 (41)
 На 20 октомври 2017 г. представители на Комисията и ЕААБ се срещнаха с представители на Руската федерална агенция за въздушен транспорт (ФАВТ). Тази среща имаше за цел преглед на показателите за безопасност на въздушните превозвачи, сертифицирани в Русия, въз основа на докладите от наземните инспекции за периода между 6 октомври 2016 г. и 5 октомври 2017 г. и да се установят случаите, в които трябва да се засилят дейностите по надзор, извършвани от ФАВТ.
 (42)
 По време на срещата Комисията прегледа по-подробно резултатите от наземните инспекции по програмата SAFA, извършени на четирима въздушни превозвачи, сертифицирани в Русия. Въпреки че не бяха установени опасения за безопасността, ФАВТ информира Комисията за своите дейности по надзор на безопасността по отношение на тези въздушни превозвачи.
 (43)
 Въз основа на наличната в момента информация, включително информацията, предоставена от ФАВТ по време на срещата за технически консултации на 20 октомври 2017 г., се счита, че понастоящем на ФАВТ не липсват нито способности, нито желание за отстраняване на пропуски в безопасността на въздушните превозвачи, сертифицирани в Русия. На това основание Комисията стигна до заключението, че не е необходимо руските въздухоплавателни органи или сертифицирани в Русия въздушни превозвачи да бъдат изслушани от Комисията и от комитета по безопасност на въздухоплаването.
 (44)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че на този етап няма основания


text:
за изменение на списъка на въздушните превозвачи, които са предмет на оперативна забрана в границите на Съюза, чрез включването на въздушни превозвачи от Русия.
 (45)
 Държавите членки трябва да продължат да проверяват ефективното спазване на международните стандарти за безопасност на въздухоплаването от страна на въздушните превозвачи от Русия посредством приоритизиране на наземните инспекции в съответствие с Регламент (ЕС) No 965/2012
 (46)
 В случай че при тези инспекции бъде установен непосредствен риск за безопасността, произтичащ от неспазване на съответните стандарти за безопасност, Комисията може да бъде принудена да предприеме действия срещу въздушни превозвачи от Русия съгласно Регламент (ЕО) No 2111/2005.
 Въздушни превозвачи от Сейнт Винсънт и Гренадини
 (47)
 На 2 февруари 2017 г. въздушният превозвач Mustique Airways, сертифициран в Сейнт Винсънт и Гренадини, отново подаде заявление до ЕААБ за разрешение за ОТД. Това ново подаване на заявление е след като по-рано подаденото заявление за разрешение за ОТД беше отхвърлено от ЕААБ въз основа на безопасността. ЕААБ извърши оценка на новото заявление в съответствие с изискванията на Регламент (ЕС) No 452/2014 на Комисията (6).
 (48)
 ЕААБ оцени като приемливи плановете за коригиращи действия за реагиране на нейните констатации по отношение на заявлението на Mustique Airways за разрешение за ОТД и реши да продължи с оценката на заявлението до приключването на всички констатации. На 11 септември 2017 г. ЕААБ уведоми Комисията относно приключването на последната от посочените констатации и относно факта, че съответно ЕААБ е в състояние да издаде разрешение, ако въздушният превозвач бъде изваден от списъка за авиационна безопасност.
 (49)
 В светлината на тази информация Комисията покани Mustique Airways на изслушване, за да може въздушният превозвач да представи въведените коригиращи действия и да предостави информация относно мерките, които е предприел, за да предотврати повторната поява на пропуските по безопасността, установени от ЕААБ по време на оценката за разрешение за ОТД. На 14 ноември 2017 г.Mustique Airways представи на Комисията и на комитета по безопасност на въздухоплаването тези коригиращи действия. Те се състоят в значителни промени в организацията и в прилагането на система за управление на безопасността, като са подпомогнати от нов интернет базиран инструмент и нова политика по безопасността, за да може Mustique Airways да премахне първопричините за пропуските и да предотврати тяхната повторна поява.
 (50)
 По време на изслушването Mustique Airways предостави също така информация за редица мерки, които е предприел с цел установяване в организацията си на култура за безопасност на въздухоплаването. Тези мерки включват редовни заседания по безопасността както на равнище управа, така и на равнище персонал, с цел Mustique Airways да повиши нивото на осведоменост на своя персонал по отношение на безопасността и да подобри нивото на докладване на събития, свързани с безопасността.
 (51)
 Въз основа на цялата налична досега информация, включително оценката, извършвана от ЕААБ, и информацията, предоставена по време на изслушването, следва да се заключи, че Mustique Airways е отстранил установените пропуски по безопасността и че Mustique Airways е в състояние да се справя с пропуските по безопасността, които могат да възникнат.
 (52)
 Поради това и в съответствие с общите критерии, определени в приложението към Регламент


text:
(ЕО) No 2111/2005, се счита, че списъкът на въздушните превозвачи, които са предмет на оперативна забрана в границите на Съюза, следва да се измени така, че въздушният превозвач Mustique Airways да се заличи от приложение А към Регламент (ЕО) No 474/2006.
 (53)
 Държавите членки трябва да продължат да проверяват ефективното спазване на съответните стандарти за безопасност посредством приоритизиране на наземните инспекции, които трябва да се извършват на въздушни превозвачи, сертифицирани в Сент Винсент и Гренадини, в съответствие с Регламент (ЕС) No 965/2012.
 (54)
 В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност на въздухоплаването, Комисията може да бъде принудена да предприеме допълнителни действия съгласно Регламент (ЕО) No 2111/2005.
 Въздушни превозвачи от Тайланд
 (55)
 От 20 до 27 септември 2017 г. ICAO проведе координирана мисия за проверка в Тайланд, за да извърши преглед на въпросите, свързани с протокола, които са в основата на сериозното опасение за безопасността в Тайланд. Коригиращите действия, предприети от органа за гражданско въздухоплаване на Тайланд (CAAT), бяха счетени за достатъчни за решаването на сериозното опасение за безопасността, като степента на ефективно изпълнение на международните стандарти за безопасност на въздухоплаването е нараснала до приблизително 41 %. Въпреки това в ход е допълнителна работа за по-нататъшно увеличаване на степента на ефективно изпълнение и CAAT очаква координирана мисия на ICAO за проверка през 2018 г., която да обхване всички области на системата за надзор на безопасността на гражданското въздухоплаване.
 (56)
 СААТ беше поканен за изслушване на 13 ноември 2017 г., за да представи актуална информация на Комисията и комитета по безопасност на въздухоплаването относно предприетите коригиращи действия за подобряване на състоянието на безопасността на въздухоплаването в Тайланд.
 (57)
 По време на изслушването СААТ предостави информация относно размера и дейностите на отрасъла на гражданското въздухоплаване в Тайланд, а също така и резултатите от координираната мисия на ICAO за проверка, включително факта, че сериозното опасение за безопасността е било решено. СААТ също така докладва за напредъка в изпълнението на плана за постигане на устойчивост, включващ работа по стратегически план за близкото бъдеще, актуализиране на законодателството и правилниците, организация и състав на персонала на органа, финансиране на дейностите на органа, както и ИТ системи, които СААТ ще използва в подкрепа на дейностите си. Органът представи също така информация за дейностите си по надзор по отношение на въздушните превозвачи, сертифицирани в Тайланд. Комисията насърчи СААТ да продължи с изпълнението на работата си с цел гарантиране на устойчивостта на подобренията в безопасността на въздухоплаването в Тайланд.
 (58)
 Наличната информация показва, че системата за надзор на безопасността в Тайланд се е подобрила. По-специално СААТ предостави доказателства, че през последната година е постигнат напредък. Наличната досега информация по отношение на въздушните превозвачи, сертифицирани в Тайланд, не дава основание за евентуално решение за налагане на забрана или на някакви оперативни ограничения на тези въздушни превозвачи.
 (59)
 С цел проследяване отблизо на положението е необходимо консултациите с тайландските компетентни органи да продължат в съответствие с член 3, параграф 2 от Регламент (ЕО)


text:
No 473/2006.
 (60)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушни превозвачи от Тайланд.
 (61)
 Държавите членки трябва да продължат да проверяват ефективното спазване на съответните стандарти за безопасност посредством приоритизиране на наземните инспекции, които трябва да се извършват на въздушни превозвачи, сертифицирани в Тайланд, в съответствие с Регламент (ЕС) No 965/2012.
 (62)
 В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност на въздухоплаването, Комисията може да бъде принудена да предприеме допълнителни действия съгласно Регламент (ЕО) No 2111/2005.
 Въздушни превозвачи от Украйна
 (63)
 На 19 април 2017 г. въздушният превозвач International Joint-Stock Aviation Company „URGA“, сертифициран в Украйна, отново подаде заявление до ЕААБ за разрешение за ОТД. След отхвърлянето от ЕААБ въз основа на безопасността на първото му заявление за разрешение за ОТД, ЕААБ извърши оценка на това ново заявление в съответствие с изискванията на Регламент (ЕС) No 452/2014.
 (64)
 В този контекст от 28 до 29 юни 2017 г. EASA проведе одит в седалището на International Joint-Stock Aviation Company „URGA“. Въпреки че този одит направи възможно приключването на всички констатации, направени по време на оценката на първото заявление, бяха направени пет нови констатации, които по-специално са свързани с летателната годност. Впоследствие International Joint-Stock Aviation Company „URGA“ представи на ЕААБ план за коригиращи действия в отговор на тези констатации. Въз основа на този план за коригиращи действия всички констатации бяха приключени на 4 октомври 2017 г., в пълно удовлетворение на ЕААБ. ЕААБ уведоми Комисията за това и за факта, че съответно ЕААБ е в състояние да издаде разрешението, ако въздушният превозвач бъде изваден от списъка за авиационна безопасност.
 (65)
 На тази основа International Joint-Stock Aviation Company „URGA“ беше поканен за изслушване от Комисията и от комитета по безопасност на въздухоплаването, което се състоя на 13 ноември 2017 г. По време на изслушването въздушният превозвач предостави подробна информация за изпълнението на плана за коригиращи действия, разработен в отговор на направените от ЕААБ констатации по време на одита на място през юни 2017 г. Той също така обясни, че в организацията и процедурите му са въведени значителни промени, за да се укрепи способността му за спазване на международните стандарти за безопасност на въздухоплаването. С цел да осигури устойчивост на тези мерки и да направи възможен ефективния контрол на своите дейности International Joint-Stock Aviation Company „URGA“ също така преструктурира своята вътрешна система за качеството.
 (66)
 Въз основа на цялата налична досега информация, включително оценката, извършвана от ЕААБ, и информацията, предоставена по време на изслушването, следва да се заключи, че International Joint-Stock Aviation Company „URGA“ е отстранил установените пропуски по безопасността и че International Joint-Stock Aviation Company „URGA“ е в състояние да се справя с пропуски по безопасността, които могат да възникнат.
 (67)
 Поради това и в съответствие с общите


text:
критерии, определени в приложението към Регламент (ЕО) No 2111/2005, се счита, че списъкът на въздушните превозвачи, които са предмет на оперативна забрана в границите на Съюза, следва да се измени така, че въздушният превозвач International Joint-Stock Aviation Company „URGA“ да се заличи от приложение А към Регламент (ЕО) No 474/2006.
 (68)
 Държавите членки трябва да продължат да проверяват ефективното спазване на съответните стандарти за безопасност посредством приоритизиране на наземните инспекции, които трябва да се извършват на въздушни превозвачи, сертифицирани в Украйна, в съответствие с Регламент (ЕС) No 965/2012.
 (69)
 В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност на въздухоплаването, Комисията може да бъде принудена да предприеме допълнителни действия съгласно Регламент (ЕО) No 2111/2005.
 Въздушни превозвачи от Венесуела
 (70)
 На 6 март 2017 г. въздушният превозвач Avior Airlines, сертифициран във Венесуела, подаде заявление до ЕААБ за разрешение за ОТД. ЕААБ оцени заявлението в съответствие с изискванията на Регламент (ЕС) No 452/2014 на Комисията.
 (71)
 При извършването на оценката на безопасността за ОТД на Avior Airlines ЕААБ изрази тревога относно неспособността на Avior Airlines да демонстрира, че спазва приложимите изисквания. Поради това ЕААБ стигна до заключението, че по-нататъшната оценка няма да доведе до издаване на разрешение за ОТД на Avior Airlines и че въздушният превозвач не отговаря на приложимите изисквания на Регламент (ЕС) No 452/2014. Вследствие на това на 4 октомври 2017 г. ЕААБ отхвърли заявлението за разрешение за ОТД на Avior Airlines въз основа на безопасността.
 (72)
 На 10 октомври 2017 г. Комисията поиска информация от органа за гражданско въздухоплаване на Венесуела (INAC) относно мерките, които е предприел след отхвърлянето от ЕААБ на заявлението за разрешение за ОТД, подадено от Avior Airlines. Това писмо послужи за начало на консултации с органите, отговарящи за регулаторния надзор на въздушните превозвачи, сертифицирани във Венесуела, в съответствие с критериите, определени в член 3, параграф 2 от Регламент (ЕО) No 473/2006. Тъй като на опасенията за безопасността, произтичащи от оценката на безопасността за ОТД, извършена от ЕААБ на Avior Airlines, не е намерено решение, както на INAC, така и на Avior Airlines беше дадена възможност да бъдат изслушани от Комисията и комитета по безопасност на въздухоплаването в съответствие с Регламент (ЕО) No 2111/2005.
 (73)
 На 13 ноември 2017 г. INAC предостави на Комисията информация относно надзорните дейности, извършени по отношение на въздушни превозвачи, сертифицирани във Венецуела, през последните години, както и описание на надзора по отношение на превозвача Avior Airlines.
 (74)
 По време на изслушването на 14 ноември 2017 г. INAC предостави на Комисията и на комитета по безопасност на въздухоплаването информация относно своята структура, функции, правомощия и ресурси, броя на авиационните инциденти и произшествия, действителното прилагане на международните стандарти за безопасност на въздухоплаването, статута съгласно програмата на FAA за оценка на безопасността на международното въздухоплаване, броя и вида на организациите под негов контрол. INAC също така обясни процедурата си по надзора и предостави резултатите от извършените дейности по надзор на безопасността по отношение на Avior Airlines през


text:
последните години. INAC посочи, че е увеличил броя на инспекциите на Avior Airlines, тъй като въздушният превозвач е увеличил флота си. Това е довело до идентифицирането на значителен брой пропуски по безопасността в Avior Airlines, по-специално в областта на обучението на персонала, управлението на промените и системата за управление на документацията.
 (75)
 INAC посочи, че не е запознат с констатациите по отношение на въздушните превозвачи, лицензирани във Венесуела, направени по време на наземните инспекции от държавите членки, и изрази намерението си работи с ЕААБ, за да осигури подходящо проследяване от своя страна на тези констатации.
 (76)
 Предоставената информация сочи, че INAC следва да доразвие капацитета си за инспекции по отношение на въздушните превозвачи, за които отговаря.
 (77)
 По време на изслушването Avior Airlines информира Комисията и комитета по безопасност на въздухоплаването за предприетите коригиращи мерки в отговор на сериозните опасения, констатирани от ЕААБ при оценката ѝ на заявлението за разрешение за ОТД, като например опасенията за контрола на летателната годност и техническото обслужване, изпълнението и наблюдението на директивите за летателната годност и системата за управление на безопасността и качеството. Avior Airlines обаче ясно показа липса на осведоменост и осъзнаване на сериозността на опасенията за безопасността, които бяха изразени от ЕААБ и установени от държавите членки посредством наземните инспекции. Освен това мерките, предприети от Avior Airlines, сочат липса на правилен анализ на първопричините и подходящ план за коригиращи действия, за да се предотврати повторната поява на същите или на сходни случаи на несъответствие с изискванията, довело до тези опасения.
 (78)
 Наличната досега информация, основаваща се на извършената от ЕААБ оценката на заявлението за разрешение за ОТД, на проведените от държавите членки наземни инспекции и на информацията, предоставена от INAC и Avior Airlines, показва, че има ясни доказателства за сериозни пропуски по отношение на безопасността от страна на Avior Airlines. От информацията също така е видно, че Avior Airlines не е в състояние да се справи с тези пропуски по безопасността, както беше показано, наред с другото, от неподходящия и недостатъчен план за коригиращи действия, представен от въздушния превозвач в отговор на констатациите на ЕААБ, и от липсата на адекватни мерки в отговор на констатациите, направени по време на извършените от държавите членки наземни инспекции.
 (79)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че списъкът на въздушните превозвачи, които са предмет на оперативна забрана в границите на Съюза, следва да се измени така, че въздушният превозвач Avior Airlines да бъде включен в приложение А към Регламент (ЕО) No 474/2006.
 (80)
 Държавите членки трябва да продължат да проверяват ефективното спазване на съответните стандарти за безопасност посредством приоритизиране на наземните инспекции, които трябва да се извършват на въздушни превозвачи, сертифицирани във Венесуела, в съответствие с Регламент (ЕС) No 965/2012.
 (81)
 В случай че постъпи каквато и да е информация от значение за безопасността, указваща наличие на непосредствени рискове вследствие на неспазване на международните стандарти за безопасност на въздухоплаването, Комисията може да бъде принудена да предприеме допълнителни действия съгласно Регламент (ЕО) No 2111/2005.
 (82)


text:
Поради това Регламент (ЕО) No 474/2006 следва да бъде съответно изменен.
 (83)
 Мерките, предвидени в настоящия регламент, са в съответствие със становището на комитета по безопасност на въздухоплаването,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 474/2006 се изменя, както следва:
 1)
 приложение A се заменя с текста на приложение I към настоящия регламент;
 2)
 приложение Б се заменя с текста на приложение II към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 ноември 2017 година.
 За Комисията,
 от името на председателя,
 Violeta BULC
 Член на Комисията
 (1) ОВ L 344, 27.12.2005 г., стр. 15.
 (2) Регламент (ЕО) No 474/2006 на Комисията от 22 март 2006 г. за създаване на списък на Общността на въздушните превозвачи, предмет на оперативна забрана в границите на Общността, посочен в глава II от Регламент (ЕО) No 2111/2005 на Европейския парламент и на Съвета (ОВ L 84, 23.3.2006 г., стр. 14).
 (3) Регламент (ЕИО) No 3922/91 на Съвета от 16 декември 1991 г. относно хармонизирането на техническите изисквания и административните процедури в областта на гражданското въздухоплаване (ОВ L 373, 31.12.1991 г., стр. 4).
 (4) Регламент (ЕО) No 473/2006 на Комисията от 22 март 2006 г. за установяване на правила за прилагане на списъка на Общността на въздушните превозвачи, предмет на оперативна забрана в границите на Общността, посочен в глава II от Регламент (ЕО) No 2111/2005 на Европейския парламент и на Съвета (ОВ L 84, 23.3.2006 г., стр. 8).
 (5) Регламент (ЕС) No 965/2012 на Комисията от 5 октомври 2012 г. за определяне на технически изисквания и административни процедури във връзка с въздушните операции в съответствие с Регламент (ЕО) No 216/2008 на Европейския парламент и на Съвета (ОВ L 296, 25.10.2012 г., стр. 1).
 (6) Регламент (ЕС) No 452/2014 на Комисията от 29 април 2014 г. за определяне на технически изисквания и административни процедури във връзка с въздушните операции на оператори от трети държави в съответствие с Регламент (ЕО) No 216/2008 на Европейския парламент и на Съвета (ОВ L 133, 6.5.2014 г., стр. 12).
 ПРИЛОЖЕНИЕ I
 „
 ПРИЛОЖЕНИЕ А
 СПИСЪК НА ВЪЗДУШНИТЕ ПРЕВОЗВАЧИ, НА КОИТО Е ЗАБРАНЕНО ДА ИЗВЪРШВАТ ПОЛЕТИ В ГРАНИЦИТЕ НА СЪЮЗА, С ИЗКЛЮЧЕНИЯ
 (1)
 Име на юридическото лице на въздушния превозвач, както е посочено в неговото САО (както и търговското му наименование, ако е различно)
 Номер на свидетелството за авиационен оператор (САО) или на оперативния лиценз
 Трибуквен код по ICAO
 Държава на оператора
 AVIOR AIRLINES
 ROI-RNR-011
 ROI
 Венесуела
 BLUE WING AIRLINES
 SRBWA-01/2002
 BWI
 Суринам
 IRAN ASEMAN AIRLINES
 FS-102
 IRC
 Ислямска република Иран
 IRAQI AIRWAYS
 001
 IAW
 Ирак
 MED-VIEW AIRLINE
 MVA/AOC/10-12/05
 MEV
 Нигерия
 AIR ZIMBABWE (PVT) LTD
 177/04
 AZW
 Зимбабве
 Всички въздушни превозвачи, сертифицирани от органите на Афганистан, отговорни за регулаторния надзор, в това число
 Ислямска република Афганистан
 AFGHAN JET INTERNATIONAL AIRLINES
 AOC 008
 AJA
 Ислямска република Афганистан
 ARIANA AFGHAN AIRLINES
 AOC 009
 AFG
 Ислямска република Афганистан
 EAST HORIZON AIRLINES


text:
AOC 1013
 EHN
 Ислямска република Афганистан
 KAM AIR
 AOC 001
 KMF
 Ислямска република Афганистан
 SAFI AIRWAYS
 AOC 181
 SFW
 Ислямска република Афганистан
 Всички въздушни превозвачи, сертифицирани от органите на Ангола, отговорни за регулаторния надзор, с изключение на TAAG Angola Airlines, който е включен в приложение Б, в това число
 Република Ангола
 AEROJET
 AO 008-01/11
 TEJ
 Република Ангола
 AIR GICANGO
 009
 Неизвестен
 Република Ангола
 AIR JET
 AO 006-01/11-MBC
 MBC
 Република Ангола
 AIR NAVE
 017
 Неизвестен
 Република Ангола
 AIR26
 AO 003-01/11-DCD
 DCD
 Република Ангола
 ANGOLA AIR SERVICES
 006
 Неизвестен
 Република Ангола
 DIEXIM
 007
 Неизвестен
 Република Ангола
 FLY540
 AO 004-01 FLYA
 Неизвестен
 Република Ангола
 GIRA GLOBO
 008
 GGL
 Република Ангола
 HELIANG
 010
 Неизвестен
 Република Ангола
 HELIMALONGO
 AO 005-01/11
 Неизвестен
 Република Ангола
 MAVEWA
 016
 Неизвестен
 Република Ангола
 SONAIR
 AO 002-01/10-SOR
 SOR
 Република Ангола
 Всички въздушни превозвачи, сертифицирани от органите на Република Конго, отговорни за регулаторния надзор, в това число
 Република Конго
 AERO SERVICE
 RAC06-002
 RSR
 Република Конго
 CANADIAN AIRWAYS CONGO
 RAC06-012
 Неизвестен
 Република Конго
 EMERAUDE
 RAC06-008
 Неизвестен
 Република Конго
 EQUAFLIGHT SERVICES
 RAC 06-003
 EKA
 Република Конго
 EQUAJET
 RAC06-007
 EKJ
 Република Конго
 EQUATORIAL CONGO AIRLINES S.A.
 RAC 06-014
 Неизвестен
 Република Конго
 MISTRAL AVIATION
 RAC06-011
 Неизвестен
 Република Конго
 TRANS AIR CONGO
 RAC 06-001
 TSG
 Република Конго
 Всички въздушни превозвачи, сертифицирани от органите на Демократична република Конго (ДРК), отговорни за регулаторния надзор, в това число
 Демократична република Конго (ДРК)
 AIR FAST CONGO
 409/CAB/MIN/TVC/0112/2011
 Неизвестен
 Демократична република Конго (ДРК)
 AIR KASAI
 409/CAB/MIN/TVC/0053/2012
 Неизвестен
 Демократична република Конго (ДРК)
 AIR KATANGA
 409/CAB/MIN/TVC/0056/2012
 Неизвестен
 Демократична република Конго (ДРК)
 AIR TROPIQUES
 409/CAB/MIN/TVC/00625/2011
 Неизвестен
 Демократична република Конго (ДРК)
 BLUE AIRLINES
 106/CAB/MIN/TVC/2012
 BUL
 Демократична република Конго (ДРК)
 BLUE SKY
 409/CAB/MIN/TVC/0028/2012
 Неизвестен
 Демократична република Конго (ДРК)
 BUSY BEE CONGO
 409/CAB/MIN/TVC/0064/2010
 Неизвестен
 Демократична република Конго (ДРК)
 COMPAGNIE AFRICAINE D'AVIATION (CAA)
 409/CAB/MIN/TVC/0050/2012
 Неизвестен
 Демократична република Конго (ДРК)
 CONGO AIRWAYS
 019/CAB/MIN/TVC/2015
 Неизвестен
 Демократична република Конго (ДРК)
 DAKOTA SPRL
 409/CAB/MIN/TVC/071/2011
 Неизвестен
 Демократична република Конго (ДРК)
 DOREN AIR CONGO
 102/CAB/MIN/TVC/2012
 Неизвестен
 Демократична република Конго (ДРК)
 GOMAIR
 409/CAB/MIN/TVC/011/2010
 Неизвестен
 Демократична република Конго (ДРК)
 KIN AVIA
 409/CAB/MIN/TVC/0059/2010
 Неизвестен
 Демократична република Конго (ДРК)
 KORONGO AIRLINES
 409/CAB/MIN/TVC/001/2011
 KGO
 Демократична република Конго (ДРК)
 MALU AVIATION
 098/CAB/MIN/TVC/2012
 Неизвестен
 Демократична република Конго (ДРК)
 MANGO AIRLINES
 409/CAB/MIN/TVC/009/2011
 Неизвестен
 Демократична република Конго (ДРК)
 SERVE AIR
 004/CAB/MIN/TVC/2015
 Неизвестен
 Демократична република Конго (ДРК)
 SERVICES AIR
 103/CAB/MIN/TVC/2012
 Неизвестен
 Демократична република Конго (ДРК)
 SWALA AVIATION
 409/CAB/MIN/TVC/0084/2010
 Неизвестен
 Демократична република Конго (ДРК)
 TRANSAIR CARGO SERVICES
 409/CAB/MIN/TVC/073/2011
 Неизвестен
 Демократична република Конго (ДРК)
 WILL AIRLIFT
 409/CAB/MIN/TVC/0247/2011
 Неизвестен
 Демократична република Конго (ДРК)
 Всички въздушни превозвачи, сертифицирани от органите на Джибути, отговорни за регулаторния надзор, в това число
 Джибути
 DAALLO AIRLINES
 Неизвестен
 DAO
 Джибути
 Всички въздушни превозвачи, сертифицирани от органите на Екваториална Гвинея, отговорни за регулаторния надзор, в това число
 Екваториална Гвинея
 CEIBA INTERCONTINENTAL
 2011/0001/MTTCT/DGAC/SOPS
 CEL
 Екваториална Гвинея
 CRONOS AIRLINES
 2011/0004/MTTCT/DGAC/SOPS
 Неизвестен
 Екваториална Гвинея
 Всички въздушни превозвачи, сертифицирани от органите на Еритрея, отговорни за регулаторния надзор, в това число
 Еритрея
 ERITREAN AIRLINES
 САО No 004
 ERT
 Еритрея
 NASAIR ERITREA
 САО No 005
 NAS
 Еритрея
 Всички въздушни превозвачи, сертифицирани от органите на Република Габон, отговорни за регулаторния надзор, с изключение на Afrijet и SN2AG, които са включени в приложение


text:
Б, в това число
 Република Габон
 AFRIC AVIATION
 010/MTAC/ANAC-G/DSA
 EKG
 Република Габон
 ALLEGIANCE AIR TOURIST
 007/MTAC/ANAC-G/DSA
 LGE
 Република Габон
 NATIONALE REGIONALE TRANSPORT (N.R.T)
 008/MTAC/ANAC-G/DSA
 NRG
 Република Габон
 SKY GABON
 009/MTAC/ANAC-G/DSA
 SKG
 Република Габон
 SOLENTA AVIATION GABON
 006/MTAC/ANAC-G/DSA
 SVG
 Република Габон
 TROPICAL AIR-GABON
 011/MTAC/ANAC-G/DSA
 Неизвестен
 Република Габон
 Всички въздушни превозвачи, сертифицирани от органите на Индонезия, отговорни за регулаторния надзор, с изключение на Garuda Indonesia, Airfast Indonesia, Ekspres Transportasi Antarbenua, Indonesia Air Asia, Citilink, Lion Air и Batik Air, в това число
 Република Индонезия
 AIR BORN INDONESIA
 135-055
 Неизвестен
 Република Индонезия
 AIR PACIFIC UTAMA
 135-020
 Неизвестен
 Република Индонезия
 ALDA TRANS PAPUA
 135-056
 Неизвестен
 Република Индонезия
 ALFA TRANS DIRGANTARA
 135-012
 Неизвестен
 Република Индонезия
 AMA
 135-054
 Неизвестен
 Република Индонезия
 ANGKASA SUPER SERVICE
 135-050
 LBZ
 Република Индонезия
 ASI PUDJIASTUTI
 135-028
 SQS
 Република Индонезия
 AVIASTAR MANDIRI
 135-029
 VIT
 Република Индонезия
 DABI AIR NUSANTARA
 135-030
 Неизвестен
 Република Индонезия
 DERAYA AIR TAXI
 135-013
 DRY
 Република Индонезия
 DERAZONA AIR SERVICE
 135-010
 DRZ
 Република Индонезия
 EASTINDO
 135-038
 ESD
 Република Индонезия
 ELANG LINTAS INDONESIA
 135-052
 Неизвестен
 Република Индонезия
 ELANG NUSANTARA AIR
 135-053
 Неизвестен
 Република Индонезия
 ENGGANG AIR SERVICE
 135-045
 Неизвестен
 Република Индонезия
 ERSA EASTERN AVIATION
 135-047
 Неизвестен
 Република Индонезия
 GATARI AIR SERVICE
 135-018
 GHS
 Република Индонезия
 HEVILIFT AVIATION
 135-042
 Неизвестен
 Република Индонезия
 INDONESIA AIR ASIA EXTRA
 121-054
 Неизвестен
 Република Индонезия
 INDONESIA AIR TRANSPORT
 121-034
 IDA
 Република Индонезия
 INDO STAR AVIATION
 135-057
 Неизвестен
 Република Индонезия
 INTAN ANGKASA AIR SERVICE
 135-019
 Неизвестен
 Република Индонезия
 JAYAWIJAYA DIRGANTARA
 121-044
 JWD
 Република Индонезия
 JOHNLIN AIR TRANSPORT
 135-043
 JLB
 Република Индонезия
 KAL STAR AVIATION
 121-037
 KLS
 Република Индонезия
 KARTIKA AIRLINES
 121-003
 KAE
 Република Индонезия
 KOMALA INDONESIA
 135-051
 Неизвестен
 Република Индонезия
 KURA-KURA AVIATION
 135-016
 KUR
 Република Индонезия
 MARTA BUANA ABADI
 135-049
 Неизвестен
 Република Индонезия
 MATTHEW AIR NUSANTARA
 135-048
 Неизвестен
 Република Индонезия
 MIMIKA AIR
 135-007
 Неизвестен
 Република Индонезия
 MY INDO AIRLINES
 121-042
 Неизвестен
 Република Индонезия
 NAM AIR
 121-058
 Неизвестен
 Република Индонезия
 NATIONAL UTILITY HELICOPTER
 135-011
 Неизвестен
 Република Индонезия
 NUSANTARA AIR CHARTER
 121-022
 SJK
 Република Индонезия
 PEGASUS AIR SERVICES
 135-036
 Неизвестен
 Република Индонезия
 PELITA AIR SERVICE
 121-008
 PAS
 Република Индонезия
 PENERBANGAN ANGKASA SEMESTA
 135-026
 Неизвестен
 Република Индонезия
 PURA WISATA BARUNA
 135-025
 Неизвестен
 Република Индонезия
 RIAU AIRLINES
 121-016
 RIU
 Република Индонезия
 SAYAP GARUDA INDAH
 135-004
 Неизвестен
 Република Индонезия
 SMAC
 135-015
 SMC
 Република Индонезия
 SPIRIT AVIATION SENTOSA
 135-058
 Неизвестен
 Република Индонезия
 SRIWIJAYA AIR
 121-035
 SJY
 Република Индонезия
 SURYA AIR
 135-046
 Неизвестен
 Република Индонезия
 TRANSNUSA AVIATION MANDIRI
 121-048
 TNU
 Република Индонезия
 TRANSWISATA PRIMA AVIATION
 135-021
 TWT
 Република Индонезия
 TRAVEL EXPRESS AVIATION SERVICE
 121-038
 XAR
 Република Индонезия
 TRAVIRA UTAMA
 135-009
 TVV
 Република Индонезия
 TRI MG-INTRA ASIA AIRLINES
 121-018
 TMG
 Република Индонезия
 TRI MG-INTRA ASIA AIRLINES
 135-037
 Неизвестен
 Република Индонезия
 TRIGANA AIR SERVICE
 121-006
 TGN
 Република Индонезия
 UNINDO
 135-040
 Неизвестен
 Република Индонезия
 WESTSTAR AVIATION INDONESIA
 135-059
 Неизвестен
 Република Индонезия
 WING ABADI AIRLINES
 121-012
 WON
 Република Индонезия
 Всички въздушни превозвачи, сертифицирани от органите на Киргизката република, отговорни за регулаторния надзор, в това число
 Киргизка република
 AIR BISHKEK (бивш EASTOK AVIA)
 15
 EAA
 Киргизка република
 AIR MANAS
 17
 MBB
 Киргизка република
 AVIA TRAFFIC COMPANY
 23
 AVJ
 Киргизка република
 CENTRAL ASIAN AVIATION SERVICES (CAAS)
 13
 CBK
 Киргизка република


text:
HELI SKY
 47
 HAC
 Киргизка република
 AIR KYRGYZSTAN
 03
 LYN
 Киргизка република
 MANAS AIRWAYS
 42
 BAM
 Киргизка република
 S GROUP INTERNATIONAL (бивш S GROUP AVIATION)
 45
 IND
 Киргизка република
 SKY BISHKEK
 43
 BIS
 Киргизка република
 SKY KG AIRLINES
 41
 KGK
 Киргизка република
 SKY WAY AIR
 39
 SAB
 Киргизка република
 TEZ JET
 46
 TEZ
 Киргизка република
 VALOR AIR
 07
 VAC
 Киргизка република
 Всички въздушни превозвачи, сертифицирани от органите на Либерия, отговорни за регулаторния надзор
 Либерия
 Всички въздушни превозвачи, сертифицирани от органите на Либия, отговорни за регулаторния надзор, в това число
 Либия
 AFRIQIYAH AIRWAYS
 007/01
 AAW
 Либия
 AIR LIBYA
 004/01
 TLR
 Либия
 BURAQ AIR
 002/01
 BRQ
 Либия
 GHADAMES AIR TRANSPORT
 012/05
 GHT
 Либия
 GLOBAL AVIATION AND SERVICES
 008/05
 GAK
 Либия
 LIBYAN AIRLINES
 001/01
 LAA
 Либия
 PETRO AIR
 025/08
 PEO
 Либия
 Всички въздушни превозвачи, сертифицирани от органите на Непал, отговорни за регулаторния надзор, в това число
 Република Непал
 AIR DYNASTY HELI. S.
 035/2001
 Неизвестен
 Република Непал
 AIR KASTHAMANDAP
 051/2009
 Неизвестен
 Република Непал
 BUDDHA AIR
 014/1996
 BHA
 Република Непал
 FISHTAIL AIR
 017/2001
 Неизвестен
 Република Непал
 GOMA AIR
 064/2010
 Неизвестен
 Република Непал
 HIMALAYA AIRLINES
 084/2015
 Неизвестен
 Република Непал
 MAKALU AIR
 057A/2009
 Неизвестен
 Република Непал
 MANANG AIR PVT LTD
 082/2014
 Неизвестен
 Република Непал
 MOUNTAIN HELICOPTERS
 055/2009
 Неизвестен
 Република Непал
 MUKTINATH AIRLINES
 081/2013
 Неизвестен
 Република Непал
 NEPAL AIRLINES CORPORATION
 003/2000
 RNA
 Република Непал
 SAURYA AIRLINES
 083/2014
 Неизвестен
 Република Непал
 SHREE AIRLINES
 030/2002
 SHA
 Република Непал
 SIMRIK AIR
 034/2000
 Неизвестен
 Република Непал
 SIMRIK AIRLINES
 052/2009
 RMK
 Република Непал
 SITA AIR
 033/2000
 Неизвестен
 Република Непал
 TARA AIR
 053/2009
 Неизвестен
 Република Непал
 YETI AIRLINES DOMESTIC
 037/2004
 NYT
 Република Непал
 Всички въздушни превозвачи, сертифицирани от органите на Сао Томе и Принсипи, отговорни за регулаторния надзор, в това число
 Сао Томе и Принсипи
 AFRICA'S CONNECTION
 10/AOC/2008
 ACH
 Сао Томе и Принсипи
 STP AIRWAYS
 03/AOC/2006
 STP
 Сао Томе и Принсипи
 Всички въздушни превозвачи, сертифицирани от органите на Сиера Леоне, отговорни за регулаторния надзор, в това число
 Сиера Леоне
 AIR RUM, LTD
 Неизвестен
 RUM
 Сиера Леоне
 DESTINY AIR SERVICES, LTD
 Неизвестен
 DTY
 Сиера Леоне
 HEAVYLIFT CARGO
 Неизвестен
 Неизвестен
 Сиера Леоне
 ORANGE AIR SIERRA LEONE LTD
 Неизвестен
 ORJ
 Сиера Леоне
 PARAMOUNT AIRLINES, LTD
 Неизвестен
 PRR
 Сиера Леоне
 SEVEN FOUR EIGHT AIR SERVICES LTD
 Неизвестен
 SVT
 Сиера Леоне
 TEEBAH AIRWAYS
 Неизвестен
 Неизвестен
 Сиера Леоне
 Всички въздушни превозвачи, сертифицирани от органите на Судан, отговорни за регулаторния надзор, в това число
 Република Судан
 ALFA AIRLINES SD
 54
 AAJ
 Република Судан
 BADR AIRLINES
 35
 BDR
 Република Судан
 BLUE BIRD AVIATION
 11
 BLB
 Република Судан
 ELDINDER AVIATION
 8
 DND
 Република Судан
 GREEN FLAG AVIATION
 17
 Неизвестен
 Република Судан
 HELEJETIC AIR
 57
 HJT
 Република Судан
 KATA AIR TRANSPORT
 9
 KTV
 Република Судан
 KUSH AVIATION CO.
 60
 KUH
 Република Судан
 NOVA AIRWAYS
 46
 NOV
 Република Судан
 SUDAN AIRWAYS CO.
 1
 SUD
 Република Судан
 SUN AIR
 51
 SNR
 Република Судан
 TARCO AIR
 56
 TRQ
 Република Судан
 “
 (1) На въздушните превозвачи, изброени в приложение А, може да бъде разрешено да упражняват права за въздушни превози, като използват въздухоплавателни средства на мокър лизинг на въздушен превозвач, който не е предмет на оперативна забрана, при


text:
условие че са спазени съответните стандарти за безопасност.
 ПРИЛОЖЕНИЕ II
 „
 ПРИЛОЖЕНИЕ Б
 СПИСЪК НА ВЪЗДУШНИТЕ ПРЕВОЗВАЧИ — ПРЕДМЕТ НА ОПЕРАТИВНИ ОГРАНИЧЕНИЯ В ГРАНИЦИТЕ НА СЪЮЗА
 (1)
 Име на юридическото лице на въздушния превозвач, както е посочено в неговото САО (както и търговското му наименование, ако е различно)
 Номер на свидетелството за авиационен оператор (САО)
 Трибуквен код по ICAO
 Държава на оператора
 Тип на въздухоплавателното средство с ограничение
 Регистрационни знаци и, ако са налични, производствени серийни номера на въздухоплавателните средства с ограничение
 Държава на регистрация
 TAAG ANGOLA AIRLINES
 001
 DTA
 Република Ангола
 Целият флот с изключение на: въздухоплавателни средства тип Boeing B737-700, въздухоплавателни средства тип Boeing B777-200, въздухоплавателни средства тип Boeing B777-300 и въздухоплавателни средства тип Boeing B777-300ER.
 Целият флот с изключение на: въздухоплавателни средства от флота от Boeing B737-700, както е посочено в САО; въздухоплавателни средства от флота от Boeing B777-200, както е посочено в САО; въздухоплавателни средства от флота от Boeing B777-300, както е посочено в САО, и въздухоплавателни средства от флота от Boeing B777-300ER, както е посочено в САО.
 Република Ангола
 AIR SERVICE COMORES
 06-819/TA-15/DGACM
 KMD
 Коморски острови
 Целият флот с изключение на: LET 410 UVP.
 Целият флот с изключение на: D6-CAM (851336).
 Коморски острови
 AFRIJET BUSINESS SERVICE
 (2)
 002/MTAC/ANAC-G/DSA
 ABS
 Република Габон
 Целият флот с изключение на: 2 въздухоплавателни средства тип Falcon 50, 2 въздухоплавателни средства тип Falcon 900.
 Целият флот с изключение на: TR-LGV; TR-LGY; TR-AFJ; TR-AFR.
 Република Габон
 NOUVELLE AIR AFFAIRES GABON (SN2AG)
 003/MTAC/ANAC-G/DSA
 NVS
 Република Габон
 Целият флот с изключение на: 1 въздухоплавателно средство тип Challenger CL-601, 1 въздухоплавателно средство тип HS-125-800.
 Целият флот с изключение на: TR-AAG, ZS-AFG.
 Република Габон; Република Южна Африка
 IRAN AIR
 FS100
 IRA
 Ислямска република Иран
 Всички въздухоплавателни средства тип Fokker F100 и тип Boeing B747
 Въздухоплавателни средства тип Fokker F100, както е посочено в САО; въздухоплавателни средства тип Boeing B747, както е посочено в САО.
 Ислямска република Иран
 AIR KORYO
 GAC-AOC/KOR-01
 KOR
 Корейска народнодемократична република
 Целият флот с изключение на: 2 въздухоплавателни средства тип Tu-204
 Целият флот с изключение на: P-632, P-633.
 Корейска народнодемократична република
 “
 (1) На въздушните превозвачи, изброени в приложение Б, може да бъде разрешено да упражняват права за въздушни превози, като използват въздухоплавателни средства на мокър лизинг на въздушен превозвач, който не е предмет на оперативна забрана, при условие че са спазени съответните стандарти за безопасност.
 (2) Afrijet има право да използва единствено конкретно посочените въздухоплавателни средства за сегашното ниво на операциите си в границите на Съюза.


text:
 8.6.2012
 BG
 Официален вестник на Европейския съюз
 L 148/20
 РЕГЛАМЕНТ ЗА ИЗПЪЛНЕНИЕ (ЕС) No 483/2012 НА КОМИСИЯТА
 от 7 юни 2012 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 7 юни 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 AL
 52,8
 MA
 66,7
 MK
 52,8
 TR
 64,5
 ZZ
 59,2
 0707 00 05
 MK
 24,1
 TR
 112,0
 ZZ
 68,1
 0709 93 10
 TR
 98,7
 ZZ
 98,7
 0805 50 10
 BO
 105,2
 TR
 110,6
 ZA
 150,0
 ZZ
 121,9
 0808 10 80
 AR
 99,9
 BR
 79,5
 CL
 101,6
 CN
 136,2
 NZ
 136,2
 US
 139,9
 ZA
 108,6
 ZZ
 114,6
 0809 10 00
 TR
 240,2
 ZZ
 240,2
 0809 29 00
 TR
 454,3
 ZZ
 454,3
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 23.11.2020
 BG
 Официален вестник на Европейския съюз
 L 392/8
 РЕГЛАМЕНТ ЗА ИЗПЪЛНЕНИЕ (ЕС) 2020/1738 НА КОМИСИЯТА
 от 16 ноември 2020 година
 за одобрение на изменение, което не е несъществено, в продуктовата спецификация на наименование, вписано в регистъра на защитените наименования за произход и на защитените географски указания [„Asparago verde di Altedo“ (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Италия за одобрение на изменение в продуктовата спецификация на защитеното географско указание „Asparago verde di Altedo“, регистрирано по силата на Регламент (ЕО) No 492/2003 на Комисията (2).
 (2)
 Тъй като въпросното изменение не е несъществено по смисъла на член 53, параграф 2 от Регламент (ЕС) No 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз (3).
 (3)
 Тъй като Комисията не получи никакви възражения по член 51 от Регламент (ЕС) No 1151/2012, изменението в продуктовата спецификация следва да бъде одобрено,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение в продуктовата спецификация на наименованието „Asparago verde di Altedo“ (ЗГУ).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 ноември 2020 година.
 За Комисията,
 от името на председателя,
 Janusz WOJCIECHOWSKI
 Член на Комисията
 (1) ОВ L 343, 14.12.2012 г., стр. 1.
 (2) Регламент (ЕО) No 492/2003 на Комисията от 18 март 2003 г. за допълнение на приложението към Регламент (ЕО) No 2400/96 относно вписването на някои означения в „Регистър на защитените наименования за произход и защитените географски указания“, предвиден в Регламент (ЕИО) No 2081/92 на Съвета за защита на географските указания и на наименованията за произход на селскостопанските и хранителни продукти (Soprèssa Vicentina, Asparago verde di Altedo, Pêra Rocha do Oeste) (ОВ L 73, 19.3.2003 г., стр. 3).
 (3) ОВ C 221, 6.7.2020 г., стр. 7.


text:
 12.12.2012
 BG
 Официален вестник на Европейския съюз
 L 338/23
 РЕГЛАМЕНТ ЗА ИЗПЪЛНЕНИЕ (ЕС) No 1187/2012 НА КОМИСИЯТА
 от 11 декември 2012 година
 за изменение за 184-ти път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 1 от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.
 (2)
 На 5 декември 2012 г. Комитетът по санкциите към Съвета за сигурност на Организацията на обединените нации реши да добави едно образувание към своя списък на лицата, групите и образуванията, спрямо които следва да се прилага замразяването на средства и икономически ресурси.
 (3)
 Адресът на Европейската комисия следва да бъде актуализиран.
 (4)
 Поради това приложения I и II към Регламент (ЕС) No 881/2002 следва да бъдат съответно актуализирани.
 (5)
 За да се гарантира ефективността на мерките, предвидени в настоящия регламент, той следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 881/2002 се изменя, както следва:
 (1)
 Приложение I се изменя в съответствие с приложение I към настоящия регламент.
 (2)
 Приложение II се изменя в съответствие с приложение II към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 декември 2012 година.
 За Комисията,
 от името на председателя,
 началник на Службата за инструментите на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ I
 Приложение I към Регламент (ЕО) No 881/2002 се изменя, както следва:
 В глава „Юридически лица, групи и образувания“ се добавя следното вписване:
 „Mouvement pour l’Unification et le Jihad en Afrique de l’Ouest (MUJAO). Адрес: a) Мали, б) Алжир. Дата на определянето, посочено в член 2a, параграф 4, буква б): 5.12.2012 г.“
 ПРИЛОЖЕНИЕ II
 Приложение II към Регламент (ЕО) No 881/2002 се изменя, както следва:
 Главата „Европейска общност“ и параграфът от глава „Европейска комисия“ се заместват със следната глава и параграф:
 „Адрес за уведомления на Европейската комисия:
 European Commission
 Service for Foreign Policy Instruments (FPI)
 Office EEAS 02/309
 B-1049 Bruxelles/Brussel (Белгия)
 Ел. поща: relex-sanctions@ec.europa.eu“


text:
 20.4.2012
 BG
 Официален вестник на Европейския съюз
 L 108/24
 РЕГЛАМЕНТ ЗА ИЗПЪЛНЕНИЕ (ЕС) No 342/2012 НА КОМИСИЯТА
 от 19 април 2012 година
 за определяне на възстановяванията при износ на свинско месо
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 164, параграф 2 и член 170 във връзка с член 4 от него,
 като има предвид, че:
 (1)
 Съгласно член 162, параграф 1 от Регламент (ЕО) No 1234/2007 разликата между цените на световния пазар за продуктите, посочени в част XVII от приложение I към горепосочения регламент, и цените за същите продукти на пазара на Съюза може да бъде покрита с възстановявания при износ.
 (2)
 С оглед на настоящата ситуация на пазара на свинско месо възстановяванията при износ следва да бъдат определени съгласно правилата и критериите, предвидени в членове 162, 163, 164, 167 и 169 от Регламент (ЕО) No 1234/2007.
 (3)
 Съгласно член 164, параграф 1 от Регламент (ЕО) No 1234/2007 възстановяванията могат да варират според местоназначението, особено когато това е необходимо поради състоянието на световния пазар, специфичните изисквания на някои пазари или задължения, произтичащи от споразумения, сключени в съответствие с член 300 от Договора.
 (4)
 Възстановявания следва да се предоставят само за продукти, за които е разрешено свободно движение в Съюза и които имат здравната маркировка, посочена в член 5, параграф 1, буква а) от Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2). Посочените продукти следва също така да отговарят на изискванията, определени в Регламент (ЕО) No 852/2004 на Европейския парламент и на Съвета от 29 април 2004 г. относно хигиената на храните (3) и Регламент (ЕО) No 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (4).
 (5)
 Действащите понастоящем възстановявания са определени с Регламент за изпълнение (ЕС) No 49/2012 на Комисията (5). Посоченият регламент следва да бъде отменен, тъй като е необходимо да се определят нови възстановявания.
 (6)
 С цел да се избегне несъвместимостта с текущата ситуация на пазара, да се предотвратят пазарните спекулации и да се гарантира ефективност на управлението настоящият регламент следва да влезе в сила в деня на публикуването му в Официален вестник на Европейския съюз.
 (7)
 Управителният комитет за общата организация на селскостопанските пазари не е представил становище в срока, определен от неговия председател,
 ПРИЕ НАСТОЯЩИЯ РЕГЛАМЕНТ:
 Член 1
 1. Възстановяванията при износ, предвидени по член 164 от Регламент (ЕО) No 1234/2007, се предоставят за продуктите и за сумите, посочени в приложението към настоящия регламент при спазване на условията, предвидени в параграф 2 на настоящия член.
 2. Продуктите, за които може да се предостави възстановяване по силата на параграф 1, отговарят на


text:
изискванията на Регламент (ЕО) No 852/2004 и Регламент (ЕО) No 853/2004, и по-специално са произведени в одобрено предприятие и изпълняват условията за здравна маркировка, посочени в раздел I, глава III от приложение I към Регламент (ЕО) No 854/2004.
 Член 2
 Регламент за изпълнение (ЕС) No 49/2012 се отменя.
 Член 3
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 19 април 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 139, 30.4.2004 г., стр. 55.
 (3) ОВ L 139, 30.4.2004 г., стр. 1.
 (4) ОВ L 139, 30.4.2004 г., стр. 206.
 (5) ОВ L 17, 20.1.2012 г., стр. 11.
 ПРИЛОЖЕНИЕ
 Възстановявания при износ за свинско месо, приложими от 20 април 2012 г.
 Код на продукта
 Местоназначение
 Мерна единица
 Размер на възстановяването
 0210 11 31 9110
 A00
 EUR/100 kg
 0,00
 0210 11 31 9910
 A00
 EUR/100 kg
 0,00
 0210 19 81 9100
 A00
 EUR/100 kg
 0,00
 0210 19 81 9300
 A00
 EUR/100 kg
 0,00
 1601 00 91 9120
 A00
 EUR/100 kg
 0,00
 1601 00 99 9110
 A00
 EUR/100 kg
 0,00
 1602 41 10 9110
 A00
 EUR/100 kg
 0,00
 1602 41 10 9130
 A00
 EUR/100 kg
 0,00
 1602 42 10 9110
 A00
 EUR/100 kg
 0,00
 1602 42 10 9130
 A00
 EUR/100 kg
 0,00
 1602 49 19 9130
 A00
 EUR/100 kg
 0,00
 NB: Кодовете на продуктите и кодовете на местоназначения от серия „A“ са определени в Регламент (ЕИО) No 3846/87 на Комисията (ОВ L 366, 24.12.1987 г., стр. 1).